บาทเปิด 35.01 บาทต่อดอลล่าร์ แนวโน้มแข็งค่า
เงินบาทเปิดตลาด 35.01 บาทต่อดอลล่าร์ แนวโน้มแข็งค่าตามภูมิภาค หลังรายงานเฟดกดดอลล์อ่อน
23 ก.พ. 2560

เงินบาทเปิดตลาด 35.01 บาทต่อดอลล่าร์ แนวโน้มแข็งค่าตามภูมิภาค หลังรายงานเฟดกดดอลล์อ่อน
นักบริหารเงินจากธนาคารกรุงศรีอยุธยา กล่าวว่า เงินบาทเปิดตลาดเช้านี้อยู่ที่ระดับ 35.01 บาท/ดอลลาร์ ทรงตัวจากช่วงปิดตลาดเย็นวานนี้ ก่อนที่จะปรับตัวแข็งค่ามาอยู่ที่ 34.99 บาท/ดอลลาร์ เคลื่อนไหวในทิศทางแข็งค่าเช่นเดียวกับภูมิภาค เนื่องจากดอลลาร์อ่อนค่าหลังรายงานของธนาคารกลางสหรัฐฯ ส่งสัญญาณถึงการระมัดระวังในเรื่องการปรับอัตราดอกเบี้ย
"บาทเคลื่อนไหวในทิศทางแข็งค่าเช่นเดียวกับภูมิภาค เนื่องจากดอลลาร์อ่อนค่าหลังมีรายงานเฟดเรื่องระมัดระวังเกี่ยวกับการปรับอัตราดอกเบี้ย" นักบริหารเงิน กล่าว
นักบริหารเงิน ประเมินกรอบการเคลื่อนไหวของค่าเงินบาทในวันนี้ไว้ที่ 34.95-35.05 บาท/ดอลลาร์เช่นเดิม